IMISLab/GreekWikipedia huggingface dataset:
Πραγματική πλάνη

Η πραγματική πλάνη είναι νομικός όρος που συναντάται στον κλάδο του Ποινικού Δικαίου. Με τον όρο "πραγματική πλάνη" δηλώνεται η άγνοια των περιστατικών που συνιστούν μία αξιόποινη πράξη από εκείνον που την τελεί. Παράδειγμα : ένας κυνηγός σε έρημη περιοχή πυροβολεί ένα θάμνο στον οποίο κάτι κινείται, νομίζοντας ότι πυροβολεί θήραμα. Αντ' αυτού τραυματίζει έναν άλλον άγνωστο κυνηγό, που ήταν μέσα στον θάμνο και, χωρίς να το ξέρει ο πρώτος, βρέθηκε στην περιοχή. Υφίσταται πραγματική πλάνη του κυνηγού που πυροβόλησε, διότι αγνοούσε τα περιστατικά που συνιστούσαν την αξιόποινη πράξη της εκ δόλου σωματικής βλάβης που τέλεσε.

 Η πραγματική πλάνη αποτελεί λόγο άρσεως του καταλογισμού της αξιόποινης πράξης που τελέσθηκε. Εφόσον γίνει δεκτό από τη δικαστική αρχή (εισαγγελέα, δικαστικό συμβούλιο, δικαστήριο) ότι υφίσταται πραγματική πλάνη, η πράξη δεν καταλογίζεται στον υπαίτιο και γίνεται δεκτό ότι αυτός δεν ενέργησε με δόλο ή αμέλεια, οπότε απαλλάσσεται από την κατηγορία. Σχετικώς, το άρθρο 30 του ελληνικού Ποινικού Κώδικα έχει ως εξής: "1. Η πράξη δεν καταλογίζεται στο δράστη, αν αυτός κατά το χρόνο τέλεσης της πράξης αγνοεί τα περιστατικά που τη συνιστούν. Αν όμως η άγνοια αυτών των περιστατικών μπορεί να αποδοθεί σε αμέλεια του υπαιτίου, η πράξη του καταλογίζεται ως έγκλημα από αμέλεια. 2. Επίσης δεν καταλογίζονται στο δράστη τα περιστατικά που κατά το νόμο επαυξάνουν το αξιόποινο της πράξης του αν τα αγνοούσε". http://www.areiospagos.gr/nomologia/apofaseis_result.asp?s=2&code=172
Δήμος Ήλιδας

Ο Δήμος Ήλιδας είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας που συστάθηκε με το «Πρόγραμμα Καλλικράτης», με τη συνένωση των προϋπαρχόντων δήμων Αμαλιάδας και Πηνείας. Η έκταση του είναι 401,9 τ.χλμ και ο πληθυσμός του 29.347 κάτοικοι, σύμφωνα με την απογραφή του 2021, ενώ κατά την προηγούμενη απογραφή του 2011 είχε 32.219 κατοίκους. Έδρα του δήμου έχει οριστεί η Αμαλιάδα.

 Στον δήμο περιλαμβάνονται οι παρακάτω πόλεις και οικισμοί του πρώην Δήμου Αμαλιάδας: η Αμαλιάδα [ 16.763 ] ο Άγιος Ιωάννης [ 431 ] ο Κουρούτας [ 433 ] η Μαραθέα 260 ] το Παλούκι [143 ] η Παναγία [ 122 ] τα Τσαφλέικα [ 91 ] τα Τσιχλέικα 60 ] ο Άγιος Δημήτριος [ 261 ] ο Κολοκυθάς [ 121 ] ο Άγιος Ηλίας [ 302 ] ο Αμπελόκαμπος [ 468 ] η Αρχαία Ήλιδα (τ.Ήλις) [ 306 ] το Αυγείο [ 325 ] το Γεράκι 501 ] η Ανάληψη [ 113 ] η Δάφνη [ 515 ] ο Καλαθάς [ 28 ] η Δαφνιώτισσα [ 366 ] τα Δουναίικα [ 616 ] η Αγία Μαρίνα [ 18 ] τα Δανικά [ 16 ] τα Κάτω Κερτεζαίικα [ 27 ] τα Καλύβια [ 435 ] ο Καρδαμάς [948 ] οι Πετρούλες [ 29 ] το Κέντρο [ 462 ] η Κεραμιδιά [ 526 ] το Κρυόνερο [ 300 ] το Περιστέρι [ 309 ] τα Αστεραίικα [ 43 ] η Παλαιολάνθη [ 11 ] η Ροβιάτα [ 281 ] ο Κασιδιάρης [ 17 ] η Παραλία [ 30 ] τα Ρωμέικα [ 17 ] τα Σαβάλια [ 1.206 ] το Σώστι [ 308 ] το Χάβαρι [ 1.183 ] ο Άγιος Γεώργιος [ 76 ] το Πέρα Χαβάρι [ [ 53 ]Στον δήμο περιλαμβάνονται οι παρακάτω πόλεις και οικισμοί του πρώην Δήμου Πηνείας: το Σιμόπουλο [ 369 ] ο Άγιος Νικόλαος [ 21 ] τα Άγναντα [ 210 ] τα Αμπελάκια [ 32 ] το Αγραπιδοχώρι [ 42 ] η Βάλμη [ 88 ] η Κοτρώνα [ 17 ] ο Ανθώνας [ 95 ] το Καλό Παιδί [ 66 ] η Αυγή [ 59 ] η Ωραία [ 150 ] το Βελανίδι [ 172 ] η Ρουπακιά [ 32 ] το Σούλι [ 22 ] η Βουλιαγμένη [ 303 ] τα Γαβράκια [ 24 ] η Εφύρα [ 266 ] το Πιρίο [ 2 ] ο Κάμπος [ 111 ] ο Λαγανάς [ 181 ] ο Λάτας [ 204 ] ο Λουκάς [ 91 ] το Πρινάρι [ 64 ] το Μαζαράκι [ 188 ] η Απιδούλα [ 45 ] ο Πρόδρομος [ 174 ] η Οινόη [ 298 ] η Ροδιά [ 178 ] η Ακροποταμιά [ 75 ] η Σκλίβα [ 120 ] Στον δήμο εδρεύουν 14 ποδοσφαιρικοί σύλλογοι. Σε παρένθεση αναγράφεται η κατηγορία στην οποία αγωνίζονταν κατά την περίοδο 2011-2012 : Αστέρας Αμαλιάδας (Δ' Εθνική) Εθνικός Αμαλιάδας (Β' Ηλείας) Λέοντες Αμαλιάδας (Β' Ηλείας) Πάνθηρες Αμαλιάδας (Γ' Ηλείας) Αναγέννηση Αμαλιάδας (Γ' Ηλείας) Εθνικός Αμπελοκάμπου (Β' Ηλείας) Εθνικός Γερακίου (Β' Ηλείας) Νέος Απόλλων Δουνέικων (Α2 Ηλείας) Θύελλα Καρδαμά (Β' Ηλείας) Αετός Κέντρου (Α2 Ηλείας) ΑΟ Περιστέρι (Γ' Ηλείας) Ολυμπιακός Σαβαλίων (Α1 Ηλείας) Κένταυρος Σωστίου (Γ' Ηλείας) ΑΟ Χάβαρι (Α2 Ηλείας) ΑΕ Πηνείας (Γ' Ηλείας) Δήμαρχοι Αμαλιάδας Μετασχηματισμός Διοικητικής Δομής της γεωγραφικής έκτασης που περικλείει ο Δήμος, dimosilidas.gr, 30 Ιανουαρίου 2012. Ανακτήθηκε: 6 Σεπτεμβρίου 2016. Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Πρόγραμμα Καλλικράτης - ΦΕΚ Α87 της 07/06/2010 Υπουργείο Εσωτερικών, σχέδιο Καλλικράτης Ε.Ε.Τ.Α.Α. - Διοικητικές μεταβολές Δήμου Ήλιδας (1835-1912, 2010-σήμερα), eetaa.gr. Ανακτήθηκε: 14/12/2017. Επίσημη ιστοσελίδα του δήμου Ήλιδας Στοιχεία για το δήμο Αμαλιάδας από το Υπουργείο Εσωτερικών Αρχειοθετήθηκε 2008-06-11 στο Wayback Machine.
Ζακάκι

Το Ζακάκι είναι συνοικία του Δήμου Λεμεσού. Έως το 1972 αποτελούσε ξεχωριστή κοινότητα. Το 1972 ενσωματώθηκε στον Δήμο Λεμεσού και από τότε αποτελεί μία από τις συνοικίες του.

 Συνορεύει με την συνοικία Αγίου Σπυρίδωνα στα βόρεια και βορειοανατολικά, με τη συνοικία Τσιφιλικούδια στα ανατολικά, με την κοινότητα Τσερκέζ Τσιφλίκ νότια και δυτικά και με τον δήμο Κάτω Πολεμιδιών (συνοικία Αρχάγγελος Μιχαήλ) στα δυτικά. Μικρό μέρος της διοικητικής του έκτασης είναι παραθαλάσσιο, αλλά στο κομμάτι αυτό βρίσκεται η μισή περίπου έκταση του νέου λιμανιού Λεμεσού. Η προέλευση της ονομασίας του Ζακακίου προέρχεται από τον πρώτο οικιστική του. Την περίοδο της Φραγκοκρατίας το Ζακάκι ήταν φέουδο το οποίο άνηκε σε ένα γαιοκτήμονα με τον όνομα Ζάκος. Την εποχή της Φραγκοκρατίας το Ζακάκι αποτελούσε ένα από τα χωριά της Μεγάλης Κουμανδαρίας.Το 1972 το Ζακάκι ενσωματώθηκε στον Δήμο Λεμεσό. Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Ζακακίου αυξανόταν στη διάρκεια των ετών. Ο πίνακας που ακολουθεί παρουσιάζει τον πληθυσμό του Ζακακίου όπως καταγράφηκε στις απογραφές που έγιναν στην Κύπρο. Στο Ζακάκι εδρεύουν δύο ποδοσφαιρικές ομάδες: η Αθλητική Ένωση Ζακακίου (ΑΕΖ), η οποία έχει συμμετάσχει στο πρωτάθλημα Α΄ κατηγορίας, το σωματείο Πανίκος & Σωκράτης Ζακακίου, ο οποίος έχει συμμετοχές στο πρωτάθλημα Δ΄ κατηγορίας.Οι δύο ομάδες αγωνίζονται στο Κοινοτικό Στάδιο Ζακακίου . Στο Ζακάκι βρίσκεται το μοναδικό εμπορικό κέντρο της Λεμεσού, το My Mall, το οποίο λειτούργησε το 2009. Επιπλέον, το 2018 στο Ζακάκι λειτούργησε το πρώτο καζίνο της Κύπρου, σε προσωρινό κτίριο. Κοντά στο προσωρινό καζίνο, εντός της έκτασης του Ζακακίου, ξεκίνησε η δημιουργία μόνιμου καζίνο-θέρετρου, το οποίο θα περιλαμβάνει ξενοδοχείο, επαύλεις, συνεδριακό κέντρο, θεματικά πάρκα και άλλες ψυχαγωγικές εγκαταστάσεις. «Ζακάκι». Αρχειοθετήθηκε από το πρωτότυπο στις 2018-07-02. https://archive.today/20180702031123/https://dev-cyprus.terrabook.com/el/cyprus/page/zakaki/. Ανακτήθηκε στις 2018-07-05.
Εσίβα του Ιμπελέν (απεβ. 1196)

Η Εσίβα, γαλλ. Eschiva d'Ibelin (1160 - 1196) από τον Οίκο του Ιμπελέν ήταν κόρη του κυρίου της Ράμλα και με τον γάμο της έγινε βασίλισσα της Κύπρου.

 Ήταν η μόνη κόρη του Βαλδουίνου του Ιμπελέν κυρίου της Ράμλα και της Ριχίλδης του Μπετσάν. Παντρεύτηκε τον Αμωρί των Λουζινιάν κοντόσταυλο της Ιερουσαλήμ, μετά βασιλιά της Κύπρου & Β΄ της Ιερουσαλήμ και είχε τέκνα: Βουργουνδία 1180-1210, παντρεύτηκε τον Βάλτερ/Γκωτιέ γιο του κόμη του Μονμπελιάρ, αντιβασιλιά κατά την ανηλικιότητα του αδελφού της Ούγου Α΄. Ούγος Α΄ 1194/95-1218, βασιλιάς της Κύπρου. Ελβίς π.1190-π.1218, παντρεύτηκε πρώτα τον Εύδη του Νταμπιέρ και μετά τον Ραϋμόνδο-Ρουπέν των Πουατιέ πρίγκιπα της Αντιόχειας και συμβασιλιά της Αρμενίας. Γκυ, Ιωάννης, Αλίκη, απεβίωσαν μικρά. Echive d'Ibelin (morte en 1196)
Ελβετικά δημοψηφίσματα (2013)

Στη διάρκεια του 2013 διεξήχθησαν 8 δημοψηφίσματα στην Ελβετία. Τα πρώτα 3 έγιναν στις 3 Μαρτίου, οπότε οι ψηφοφόροι τάχθηκαν υπέρ της περικοπής στις υπέρογκες αμοιβές και αποζημιώσεις για τα στελέχη των εταιρειών.

 Στις 24 Νοεμβρίου οι ψηφοφόροι καταψήφισαν την πρόταση για αύξηση των διοδίων στους δρόμους, για τον περιορισμό του ανώτατου μισθού για τα στελέχη εταιρειών κατά 12 φορές όσος ο χαμηλότερος μισθός, και για τη φοροαπαλλαγή στους γονείς που μένουν στο σπίτι με τα παιδιά τους.
Γιανγκ Τσιμότζι

Ο Γιανγκ Τσιμότζι (Young Chimodzi, 1 Αυγούστου 1961) είναι πρώην ποδοσφαιριστής και προπονητής από το Μαλάουι. Ένας από τους κορυφαίους ποδοσφαιριστές στην ιστορία της χώρας του κέρδισε το χάλκινο μετάλλιο στους Παναφρικανικούς Αγώνες του 1987.

 Ξεκίνησε την καριέρα του το 1977 με την ομάδα των Σίλβερ Στράικερς, όπου και παρέμεινε μέχρι το τέλος της σε ηλικία 38 ετών. Αγωνιζόμενος ως αμυντικός διακρίθηκε αμέσως όχι μόνο για το μεγάλο ύψος του αλλά και τις ικανότητές του διατηρώντας τη συγκέντρωση και την αγωνιστική πειθαρχία στις δύσκολες στιγμές. Από την πρώτη χρονιά κλήθηκε στην ομάδα νέων της χώρας και το 1979 στην ομάδα των ανδρών αποτελώντας το νεότερο της παίκτη στους φιλικούς αγώνες που έδωσε εκείνο το χρόνο στην Αγγλία και στο Κύπελλο των χωρών της Κεντρικής και Ανατολικής Αφρικής. Αναδείχθηκε σε έναν από τους καλύτερους Αφρικανούς αμυντικούς της δεκαετίας του 1980 και παρότι είχε προτάσεις να αγωνιστεί στην Ευρώπη, παρέμεινε στη χώρα του λόγω της τραπεζικής θέσης που κατείχε. Σημαντική στιγμή στην καριέρα του ήταν η κατάκτηση του Κυπέλλου Κεντρικής και Ανατολικής Αφρικής το 1988.Μετά την αποχώρησή του από την ενεργό δράση ανέλαβε ως προπονητής για σύντομο χρονικό διάστημα δύο φορές την εθνική ομάδα της χώρας του με την οποία είχε αγωνιστεί 159 φορές (εξακολουθεί να κατέχει το εθνικό ρεκόρ- κατάλογος ποδοσφαιριστών ανδρών με 150 ή περισσότερες διεθνείς συμμετοχές).
Ολυμπιακό Γήπεδο Χειροσφαίρισης και Ταεκβοντό Φαλήρου

Το Ολυμπιακό Γήπεδο Χειροσφαίρισης και Ταεκβοντό Φαλήρου το οποίο είναι μέρος του Ολυμπιακού Συγκροτήματος Φαλήρου, είναι κλειστό γυμναστήριο στο Παλαιό Φάληρο, στο παραλιακό μέτωπο της Αθήνας. Έχει το ψευδώνυμο «Μικρό Στάδιο Ειρήνης και Φιλίας», λόγω της ομοιότητας στον σχεδιασμό, και την εγγύτητα με το Στάδιο Ειρήνης και Φιλίας. Ήταν ο χώρος στον οποίο διεξήχθησαν οι προκριματικοί αγώνες της χειροσφαίρισης, καθώς και η διοργάνωση του Τάε Κβον Ντο στους Ολυμπιακούς Αγώνες στου 2004. Η χωρητικότητα του γυμναστηρίου είναι 8.536 θέσεις, αλλά μόνον 3.836 από αυτές διατίθενταν κατά τη διάρκεια των Ολυμπιακών Αγώνων.

 Η κατασκευή του γηπέδου ολοκληρώθηκε στις 20 Δεκεμβρίου 2003, αλλά εγκαινιάστηκε στις 12 Αυγούστου 2004, λίγο πριν από την έναρξη των Ολυμπιακών Αγώνων. Έχει φιλοξενήσει την διεθνή έκθεση τέχνης Art Athina. Τον Ιούνιο του 2010, στο γήπεδο έλαβαν χώρα τα 7α Mad Video Music Awards, που διοργανώθηκαν από τον τηλεοπτικό σταθμό MAD, και παρουσιάστηκαν από τον Θέμη Γεωργαντά. Το συγκρότημα The Prodigy πραγματοποίησε επίσης μια συναυλία στο κατάμεστο γήπεδο. Ο Tiësto πραγματοποίησε συναυλία στο γήπεδο, κατά τη διάρκεια της παγκόσμιας περιοδείας του "Kaleidoscope". Στο γήπεδο πραγματοποιείται επίσης διαχρονικά η παράσταση Holiday on Ice καθώς και η Disney on Ice. Επίσης στο χώρο έχουν φιλοξενηθεί εκδηλώσεις πολιτικών κομμάτων. Επίσημες αναφορές Θερινών Ολυμπιακών Αγώνων 2004, Τόμος 2. σσ. 349, 403. Ολυμπιακά Ακίνητα Α.Ε.. (Αγγλικά) & (Ελληνικά) Πληροφορίες σταδίου @ Stadia.gr
Εντγκάρ Ιέ

Ο Εντγκάρ Μιγκέλ Ιέ (πορτογαλικά: Edgar Miguel Ié, Πορτογαλική προφορά: ɛðˈɣaɾ ˈjɛ, γενν. την 1η Μαΐου 1994) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη Φέγενορντ, με δανεισμό από την Τράμπζονσπορ.

 Γεννημένος στο Μπισάου της Γουινέας-Μπισσάου, ο Ιέ εντάχθηκε στις ακαδημίες νέων της Σπόρτινγκ Λισαβόνας το 2008, σε ηλικία 14 ετών. Το καλοκαίρι του 2012, μετακόμισε στην Μπαρτσελόνα, μαζί με τον συμπαίκτη και συμπατριώτη του, Αγκοστίνιο Κα.Στην Καταλονία, ο Ιέ ξεκίνησε να παίζει με την Μπαρτσελόνα B στη Σεγούντα Ντιβισιόν. Έκανε το επίσημο ντεμπούτο του στις 8 Δεκεμβρίου 2012, παίζοντας δέκα λεπτά στην ισοπαλία με 1-1 εναντίον της Έλτσε.Ο Ιέ έκανε την πρώτη και μοναδική του εμφάνιση με την πρώτη ομάδα της Μπαρτσελόνα στις 3 Δεκεμβρίου 2014, αντικαθιστώντας τον Ζερεμί Ματιέ για τα τελευταία 27 λεπτά της νίκης με 4-0 επί της Ουέσκα, για τον γύρο των 32 του Κυπέλλου Ισπανίας. Στις 27 Αυγούστου 2015, υπέγραψε τριετές συμβόλαιο με τη Βιγιαρεάλ, όπου ανατέθηκε στη Β ομάδα στη Σεγούντα Ντιβισιόν B. Αγωνίστηκε σποραδικά στη σεζόν, η οποία ολοκληρώθηκε με συμμετοχή στα πλέι οφ, ενώ αποβλήθηκε, μαζί με τον Αντόν Σβετς, στις 3 Απριλίου, στην εκτός έδρας νίκη με 1-0 επί της Βαλένθια Μεστάγια. Στις 26 Δεκεμβρίου 2016, ο Ιέ επέστρεψε στη Λισαβόνα, όπου υπέγραψε με τη Μπελενένσες. Έκανε το ντεμπούτο του στην Πριμέιρα Λίγα στις 27 Ιανουαρίου, παίζοντας και στα 90 λεπτά της νίκης με 1-0 επί της Μποαβίστα. Στις 5 Ιουλίου 2017, μετακινήθηκε στη γαλλική Λιλ έναντι 3 εκατομμυρίων ευρώ, το υψηλότερο ποσό μεταγραφής που έλαβε ποτέ η Μπελενένσες για έναν παίκτη. Σημείωσε το πρώτο του γκολ στη Λιγκ 1 στις 28 Ιανουαρίου 2018, βοηθώντας τους γηπεδούχους να νικήσουν τη Στρασμπούρ με 2-1, σκοράροντας με κεφαλιά ύστερα από εκτέλεση κόρνερ του Ανουάρ Ελ Γάζι στις καθυστερήσεις του αγώνα.Στα τέλη Ιανουαρίου 2019, ο Ιέ εντάχθηκε με δανεισμό στη Ναντ έως το τέλος της σεζόν. Στις 12 Αυγούστου 2019, ο Ιέ υπέγραψε τριετές συμβόλαιο με την τουρκική Τράμπζονσπορ, ως μέρος συμφωνίας που περιελάμβανε τον Γιουσούφ Γιαζιτζί. Εντάχθηκε με δανεισμό στη Φέγενορντ τέσσερις μέρες αργότερα, κάνοντας το ντεμπούτο του στην Έρεντιβιζι στις 18 Αυγούστου, στην ισοπαλία με 1-1 εναντίον της Ουτρέχτης. Αρχικά, ο Ιέ επιλέχτηκε από την Πορτογαλία U19 για το Ευρωπαϊκό Πρωτάθλημα U19 του 2012, αλλά έχασε τη διοργάνωση που διεξήχθη στην Εσθονία λόγω τραυματισμού. Τελικά, έκανε 37 συμμετοχές για όλες τις «μικρές» Εθνικές Πορτογαλίας, συμπεριλαμβανομένων 12 για την ομάδα U21. Ο Ιέ έκανε το ντεμπούτο του με την Εθνική Πορτογαλίας ανδρών στις 10 Νοεμβρίου 2017, αντικαθιστώντας τον Πέπε για τα τελευταία 34 λεπτά της φιλικής νίκης με 3-0 επί της Σαουδικής Αραβίας στο Βιζέου. Ο δίδυμος αδερφός του Ιέ, ο Εντελίνο, είναι επίσης ποδοσφαιριστής. Ένας μέσος, ο οποίος πέρασε και εκείνος από τις ακαδημίες νέων της Σπόρτινγκ Λισαβόνας. Μπαρτσελόνα Κύπελλο Ισπανίας: 2014–15 Επίσημο προφίλ στη Μπαρτσελόνα Προφίλ Εντγκάρ Ιέ στο BDFutbol Δεδομένα στην Εθνική ομάδα (πορτογαλικά) Εντγκάρ Ιέ στην ιστοσελίδα National-Football-Teams.com Προφίλ στο Transfermarkt.com
Love Is Here and Now You're Gone

Το Love Is Here and Now You're Gone είναι τραγούδι των The Supremes, που κυκλοφόρησε η δισκογραφική εταιρεία Motown. Το τραγούδι γράφτηκε από το τρίο Χόλλαντ-Ντοζιέρ-Χόλλαντ, έγινε το δεύτερο συνεχόμενο number-one pop single από το άλμπουμ των Supremes, The Supremes Sing Holland–Dozier–Holland και το ένατο chart-topper στο Billboard Hot 100 των ΗΠΑ, φθάνοντας στη κορυφή στον Μάρτιο του 1967.

 Το τραγούδι, που περιγράφει μια σχέση στις αρχικές σκηνές του χωρισμού (You persuaded me to love you/And I did/But instead of tenderness/I found heartache instead), περιέχει πολλές ομιλίες από την Νταϊάνα Ρος, που εκφράζει τον διάλογο της σε δραματική φωνή. Το τραγούδι έχει στοιχεία από ταινίες του Χόλιγουντ και από το «μπαρόκ ροκ» των The Left Banke.Το τραγούδι ηχογραφήθηκε στο Λος Άντζελες, χιλιάδες μίλια μακριά από το στούντιο ηχογράφησης της Motown, Hitsville U.S.A.. Το Love Is Here, and Now You're Gone ήταν στη 1η θέση του U.S. Billboard Hot 100 για μια εβδομάδα, από τις 4 Μαρτίου μέχρι τις 11 Μαρτίου του 1967, και έγινε ένα από τα εννέα number-one single του συγκροτήματος. Το single ήταν επίσης το έκτο number one τραγούδι του συγκροτήματα στα τσαρτ R&B. Το συγκρότημα εκτέλεσε το τραγούδι τη Κυριακή, 22 Ιανουαρίου 1967, στο The Andy Williams Show του NBC, και έφθασε στη 1η θέση δύο εβδομάδες αργότερα. Ο στιχουργός Έντι Χόλλαντ θεωρεί το Love is Here ως το αγαπημένο του κομμάτι από τις Supremes. Κύρια φωνητικά από την Νταϊάνα Ρος Backing φωνητικά από τους Φλόρενς Μπάλλαρντ, Μέρι Βίλσον και The Andantes Όργανα από μουσικούς του Λος Άντζελες Σύνθεση: Μπράιαν Χόλλαντ, Λαμόντ Ντοζιέρ και Έντβαρντ Χόλλαντ Τζούνιορ Παραγωγή: Μπράιαν Χόλλαντ και Λαμόν Ντοζιέρ Ο Μάικλ Τζάκσον αργότερα εκτέλεσε το Love Is Here, and Now You're Gone για το άλμπουμ Got to Be There. Στις 45 εκδοχές, ήταν το B-side του τραγουδιού Rockin' Robin. Ακούγεται στο επεισόδιο Jackson And The Beanstalk στη σειρά κινουμένων σχεδίων των Τζάκσον 5, το 1971.Η Τάμι Λιν εκτέλεσε το κομμάτι με τον τίτλο Love Here and Now You're Gone στο πρώτο της άλμπουμ, Love Is Here and Now You're Gone το 1972.Ο Φιλ Κόλλινς συμπεριέλαβε το τραγούδι στο άλμπουμ Going Back.
Μυρόβρυση Αχαΐας

Η Μυρόβρυση είναι ορεινό χωριό της Αιγιαλείας του νομού Αχαΐας σε υψόμετρο 600 μέτρων, το οποίο βρίσκεται στις βορειοανατολικές απολήξεις του όρους Παναχαϊκό. Απέχει 15 χλμ. δυτικά από το Αίγιο. Έχει πληθυσμό 211 κατοίκους σύμφωνα με την απογραφή του 2011 και ανήκει διοικητικά στη δημοτική ενότητα Συμπολιτείας του Δήμου Αιγιαλείας.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μυρόβρυσις. Πληροφορίες για τη Μυρόβρυση, απο τον ιστότοπο https://www.gtp.gr/default.asp
Γενικές εκλογές Αγίας Λουκίας 2016

Γενικές εκλογές διεξήχθησαν στην Αγία Λουκία στις 6 Ιουνίου 2016. Το αποτέλεσμα ήταν η νίκη για το Ενωμένου Κόμματος Εργατών, που κέρδισε τις 11 από τις συνολικά 17 έδρες. Στις 7 Ιουνίου 2016 ο αρχηγός του Ενωμένου Κόμματος Εργατών Άλεν Τσάστνετ ορκίστηκε πρωθυπουργός.

 Τα 17 αιρετά μέλη της Εθνοσυνέλευσης εξελέγησαν με το πλειοψηφικό σύστημα σε μονοεδρικές εκλογικές περιφέρειες. Έπειτα από τις εκλογές εξελέγη ο πρόεδρος της εθνοσυνέλευσης. Το αντιπολιτευόμενο Ενωμένο Κόμμα Εργατών ανακοίνωσε ότι θα ήταν υποψήφιο στις εκλογές με συνολικά 17 πρόσωπα. Η εκστρατεία του κυβερνώντος Εργατικού Κόμματος περιελάμβανε 15 υποσχέσεις προς τους ψηφοφόρους. Saint Lucia Electoral Department
Ερμίνα

Η ερμίνα (Mustela erminea - Μουστέλα η ερμίνα) είναι σαρκοφάγο θηλαστικό της οικογένειας των μουστελιδών που η μηλωτή (γούνα) της είναι θαυμάσιο και ακριβό γουναρικό, και γι' αυτό ιδιαίτερα περιζήτητο. Χρήσιμη γιατί εξοντώνει τα τρωκτικά που προξενούν ζημίες στη γεωργία.

 Το σώμα της, το οποίο έχει μήκος 20-30 εκ. καλύπτεται από καστανόχρωμα τρίχωμα που γίνεται τελείως λευκό το χειμώνα, εκτός από την άκρη της ουράς του, που παραμένει σκουρόχρωμη. Οι ερμίνες είναι αρπακτικά σαρκοφάγα ζώα, τα οποία ζούν στη δυτική και την κεντρική Ασία, καθώς και σε μερικές περιοχές της Ευρώπης. Ζει συνήθως σε παραποτάμιες κοιλάδες, κοντά σε λίμνες αλλά και σε δάση, ορεινά εδάφη και αγρούς. Κολυμπά και αναρριχάται σε δέντρα. Την ημέρα φωλιάζουν σε κοιλότητες του εδάφους και τη νύχτα βγαίνουν για να κυνηγήσουν τη λεία τους, που αποτελείται από μικρά θηλαστικά, τρωκτικά και πτηνά, αλλά καμιά φορά και μεγαλύτερα ζώα όπως λαγοί. Τα θηλυκά γεννούν τον Απρίλιο, έπειτα από περίοδο κύησης δέκα μηνών, 3-18 τυφλά μικρά, τα οποία καλύπτονται από λευκό τρίχωμα. Animal Diversity, Univ. of Mitchigan
Περί του Σωκράτους δαιμονίου

Η περί του Σωκράτους δαιμονίου ρήση, που είναι συνδεδεμένη με την κύρια κατηγορία εναντίον του, όπως την παρουσίασαν οι τρεις κατήγοροί του Άνυτος, Μέλητος και Λύκων ότι εισάγει «καινά δαιμόνια» δείχνοντας ασέβεια προς τους θεούς της πόλης, έτυχε ιδιαίτερης ανάλυσης τόσο από τον Πλούταρχο όσο και από τον Πρόκλο.

 Αναφορά στο θείο και στο εναντίωμα γίνεται και στο Πλατωνικό έργο Αλκιβιάδης Α´: «ο δικός μου επίτροπος, Αλκιβιάδη, είναι καλύτερος από τον Περικλή, τον θείο σου. Είναι ο θεός, ο οποίος δεν με άφηνε να σου μιλήσω (ἐπίτροπος ἐμὸς βελτίων ἐστὶν ἢ Περικλῆς ὁ σὸς θεῖος, Ἀλκιβιάδη, θεός, ὅσπερ σοί με οὐκ εἴα διαλέγεσθαι». Τον ίδιο λοιπόν τον χαρακτηρίζει δαίμονα και θεό, διότι αυτόν για τον οποίον είπε παραπάνω «ένα εμπόδιο δαιμόνιο, τη δύναμη του οποίου θα καταλάβεις αργότερα -δαιμόνιον ἐναντίωμα, οὗ σὺ τὴν δύναμιν καὶ ὕστερον πεύσῃ («ένα εμπόδιο δαιμόνιο, τη δύναμη του οποίου θα καταλάβεις αργότερα), αυτόν ακριβώς τον αποκάλεσε θεό, διότι τούτος είναι που του έδωσε την αιτία της σιωπής την οποία τήρησε κατά το προηγούμενο χρονικό διάστημα. Σαφείς ενδείξεις της βαθμίδας στο περί Σωκράτους δαιμονίου μας παρέχονται στη Απολογία Σωκράτους του Πλάτωνα: «Ίσως λοιπόν να σας φαίνεται παράξενο που, ενώ τριγυρίζοντας ανάμεσά σας σάς συμβουλεύω ιδιαιτέρως και μιλώ για πολλά πράγματα, δημόσια δεν τολμώ να ανεβώ στο βήμα και μιλώντας στο πλήθος να συμβουλεύω την πόλη. Αιτία αυτού του πράγματος είναι εκείνο που πολλές φορές ήδη και σε πολλά μέρη με έχετε ακούσει να λέω, ότι υπάρχει μέσα μου κάτι θεϊκό και δαιμόνιο, μια φωνή, αυτό που έγραψε και στην καταγγελία του διακωμωδώντας το ο Μέλητος. Και συνεχίζει ο Σωκράτης: «Σε μένα λοιπόν αυτό άρχισε να υπάρχει από τότε που ήμουνα παιδί, είναι μια φωνή που ακούω, η οποία, όποτε την ακούω, πάντοτε με αποτρέπει από κάτι που πρόκειται να κάνω, και ποτέ δεν με προτρέπει σε τίποτε. Αυτή είναι που με εμποδίζει ν΄ασχοληθώ με την πολιτική. Και μου φαίνεται, ότι κάνει πάρα πολύ καλά που με εμποδίζει. Γιατί να ξέρετε καλά, Αθηναίοι, ότι αν εγώ είχα από παλιά να ασχοληθώ με τα πολιτικά πράγματα, θα με είχατε σκοτώσει εδώ και πολύ καιρό και ούτε τον εαυτό μου θα είχα ωφελήσει σε τίποτε ούτε και σας».
Κύπελλο Κυπελλούχων Ευρώπης ποδοσφαίρου 1961-62

Την περίοδο 1961-62 το Κύπελλο Κυπελλούχων Ευρώπης κατέκτησε η Ατλέτικο Μαδρίτης κερδίζοντας σε επαναληπτικό τελικό την Φιορεντίνα της Φλωρεντίας. Ήταν η πρώτη σεζόν του Κυπέλλου Κυπελλούχων που διοργανώθηκε από τη UEFA.

 Σημειώσεις 1 Ο επαναλητπικός διεξήχθη στην Γκέρα της [[Λαοκρατική Δημοκρατία της Γερμανίας]Ανατολικής Γερμανίας]], καθώς δεν δόθηκαν βίζες στους ποδοσφαιριστές της Καρλ Τσάις. Κύπελλο Πρωταθλητριών Ομάδων Ευρώπης 1961-62 Η διοργάνωση στην ιστοσελίδα της ΟΥΕΦΑ Τα αποτελέσματα στη σελίδα Rec.Sport.Soccer Statistics Foundation Cup Winners Cup Seasons 1961-62 1961–62 Cup Winners Cup
1251 Έδερα

Η Έδερα (Hedera) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,74. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία του κισσού.

 Η μέση διάμετρος της Έδερας εκτιμάται σε 26 χιλιόμετρα. Ο φασματικός τύπος της είναι X (κατά SMASSII) ή E (κατά Tholen), ενώ το γεωμετρικό άλβεδό της δεν είναι γνωστό με κάποια ακρίβεια. Η Έδερα περιστρέφεται γύρω από τον εαυτό της μία φορά κάθε 19 ώρες και 54 λεπτά, μια κάπως αργή περιστροφή για αστεροειδή. Τροχιά από το JPL (Java) / Εφημερίδα
Μεγάλη Δούκισσα Αλεξάνδρα Πάβλοβνα της Ρωσίας

Η Αλεξάνδρα Πάβλοβνα (ρωσ. Александра Павловна, 9 Αυγούστου 1783 - 16 Μαρτίου 1801) από τον Οίκο του Σλέσβιχ-Χόλσταϊν-Γκόττορπ ήταν κόρη του Αυτοκράτορα της Ρωσίας και με τον γάμο της έγινε αρχιδούκισσα της Αυστρίας και παλατινή (κόμισσα) της Ουγγαρίας.

 Ήταν το τρίτο παιδί και η πρώτη κόρη του Παύλου της Ρωσίας και της Σοφίας Δωροθέας (Μαρίας Φιόντοροβνας), κόρης του Φρειδερικου Β΄ Ευγενίου της Βυρτεμβέργης. Παντρεύτηκε το 1799 τον Ιωσήφ, Αρχιδούκα της Αυστρίας & Παλατινό (Κόμη) της Ουγγαρίας. Απέκτησαν ένα θνησιγενές τέκνο: Αλεξανδρινή Παυλίνα (8 Μαρτίου 1801).Η Αλεξάνδρα Πάβλοβνα πέθανε στις 16 Μαρτίου 1801 λίγες μέρες μετά τον τοκετό σε ηλικία 17 ετών. Ο θάνατός της και η δολοφονία του πατέρα της στις 24 Μαρτίου 1801 συντάραξαν την οικογένειά τους. Volovik Oleg Evgenyevitch. Velikaya Kniaginya Alexandra Pavlovna. Semia, Jizny, Sudba, Pamiaty. Interpressfact. 2005. Budapest. ISBN 963-218-146-8 http://dinastia.org | http://rulit.org Beeche, Arturo, The Grand Duchesses, Eurohistory, 2004. ISBN 0-9771961-1-9 Palmer, Alan, Alexander I tsar of War and Peace, 1974. ISBN 0-06-013264-7 Troyat, Henri, Catherine the Great, 1980. ISBN 0-425-05186-2
Ένγκελμπερτ Κοχ

Ο Ένγκελμπερτ Κοχ (γερμανικά: Engelbert Koch), (Μίνστερ, 22 Μαρτίου 1918 - Χάγκεν, 29 Απριλίου 1962), ήταν Γερμανός πρωταθλητής του ποδοσφαίρου και της αντισφαίρισης. Έκανε σπουδαία καριέρα και στα δύο αθλήματα και πέθανε κατά την διάρκεια αγώνα αντισφαίρισης όπου έπαιζε.

 Στο ποδόσφαιρο ξεκίνησε την καριέρα του στην Πρόισεν Μύνστερ όπου έπαιξε μέχρι το 1939 όπου μεταγράφηκε στην Χέρτα Βερολίνου. Στην Χέρτα αγωνίστηκε ως αμυντικός αλλά και ως επιθετικός σε λίγα παιχνίδια όπου σκόραρε κιόλας. Με την Χέρτα κατέκτησε το Tschammer Cup καθώς και το πρωτάθλημα της ένωσης Βερολίνου-Βραδεμβούργου εξασφαλίζοντας το δικαίωμα να συνεχίσει στα τελικά του γερμανικού πρωταθλήματος για το 1944. Το 1944 ο Κοχ επέστρεψε στην Πρόισεν Μύνστερ όπου παρέμεινε μέχρι το 1949 όπου και πήγε στον σύλλογο SC Δυτική Κολωνία και μετά ένα χρόνο μετακόμισε στην Κολωνία 1899. Το 1952 μετακόμισε στην ΣΚ Φορτούνα Κολωνίας για τερματίση το 1953 την καριέρα του στα 35 του χρόνια. Στην αντισφαίριση ο Κοχ ήταν πρωταθλητής Δυτικής Γερμανίας στο απλό το 1949 και το 1954,, φιναλίστ στο απλό το 1950. Επίσης ήταν νικητής στο Gelsenkirchen το 1948, στο Bielefeld το 1949 και το 1950, στο Bad Neuenahr το 1949, στο πρωτάθλημα κεντρικού Ρήνου το 1950, στο Διεθνές πρωτάθλημα της Μαρίενμπουργκ το 1950, στο Krefeld το 1950, στο διεθνές τουρνουά του Μπόχουμ το 1950, στη Βόννη το 1953, στο Λεβερκούζεν το 1956, και στην Τριερ το 1956. Στο κύπελλο Ντέιβις αγωνίστηκε για την Δυτική Γερμανία το 1953 και 1954 με ρεκόρ 1 νίκη και 4 ήττες. Hardy Grüne: Spielerlexikon 1890–1963. Agon Sportverlag, Kassel 2006, ISBN 3-89784-148-7. Tragmann, Voß: Das Hertha Kompendium. Verlag Harald Voß, Berlin 2002, ISBN 3-935759-05-3.
Εξαβοράνιο(10)

Το εξαβοράνιο(10) [αγγλικά hexaborane(10)] είναι ανόργανη ένωση με μοριακό τύπο B6H10. Το χημικά καθαρό εξαβοράνιο(10), στις κανονικές συνθήκες περιβάλλοντος, είναι άχρωμο υγρό, που είναι ασταθές παρουσία του ατμοσφαιρικού αέρα.

 Μια εργαστηριακή παραγωγική οδός αρχίζει με τη βρωμίωση πενταβορανίου(11), ακολουθούμενη από αποπρωτονίωση, δίνοντας (ενδιάμεσα) το ανιόν [B5H7Br]–. Στη συνέχεια, αυτό το ανιονικό σύμπλεγμα ανάγεται με διβοράνιο(6), δίνοντας εξαβοράνιο(10):Το εξαβοράνιο(10) μπορεί επίσης να παραχθεί με πυρόλυση πενταβορανίου(11): Το εξαβοράνιο(10), ανάλογα με τις επικρατούσες συνθήκες, μπορεί είτε να αποπρωτονιωθεί, δίνοντας [B6H9]–, είτε να πρωτονιωθεί, δίνοντας [B6H11]+. Το εξαβοράνιο(10) καίγεται παρουσία οξυγόνου, παράγοντας οξείδιο του βορίου (B2O3):Το εξαβοράνιο(10) υδρολύεται, παράγοντας βορικό οξύ (H3BO3):
Εθνικό Μουσείο του Κολόμπο

Το Εθνικό Μουσείο του Κολόμπο, επίσης γνωστό ως Εθνικό Μουσείο της Σρι Λάνκα, αποτελεί ένα εκ των δύο κύριων μουσείων του Κολόμπο. Αποτελεί το μεγαλύτερο μουσείο της χώρας, ενώ υπεύθυνο για την διαχείρισή του είναι το τμήμα του εθνικού μουσείο της κεντρικής κυβερνήσεως. Φιλοξενεί συλλογές μεγάλης σημασίας, όπως παραδοσιακές ενδυμασίες και ιστορικά κειμήλια, μεταξύ άλλων ο θρόνος και το στέμμα των βασιλέων της Κάντι, καθώς και αριθμός άλλων ευρημάτων σχετιζόμενων με την ιστορία της Σρι Λάνκα.

 Εγκαινιασμένο στις 1 Ιανουαρίου 1877, το μουσείο δημιουργήθηκε από τον Σερ Ουίλιαμ Χένρι Γκρέγκορι, Βρετανό κυβερνήτη της Κεϋλάνης, κατόπιν σχετικών παραινέσεων, μεταξύ άλλων, της Βασιλικής Ασιατικής Εταιρείας της Σρι Λάνκα. Ο αρχιτέκτονας του τμήματος δημοσίων έργων, Τζέιμς Γκ. Σμίθερ (1833-1910), προχώρησε στη σχεδίαση ενός κτιρίου ιταλικής αρχιτεκτονικής. Η κατασκευή του, την οποία επέβλεπε ο Αράσι Μαρικάρ Ουάπτσι Μαρικάρ, ολοκληρώθηκε το 1876, ενώ τα εγκαίνια του μουσείου πραγματοποιήθηκαν κατά τη διάρκεια του αμέσως επόμενου έτους. Το μουσείο έλαβε τον τίτλο του ως εθνικό μουσείο υπό την διεύθυνση του Π.Ε.Π. Ντερανιγιαγκάλα. Συνολικά, εννέα παραρτήματα του μουσείου είναι ανοιχτά στο κοινό, μεταξύ των οποίων στην Τζάφνα, στην Κάντι και τη Ρατναπούρα. Παράλληλα, μία βιβλιοθήκη δημιουργήθηκε στις 1 Ιανουαρίου 1877, η οποία και αποτελεί τον πυρήνα της εθνικής βιβλιοθήκης της χώρας. Το 1982, η Δρ. Τέλμα Γκουναουαρντένα κατέστη η πρώτη γυναίκα διευθύντρια του μουσείου, αξίωμα το οποίο διατήρησε από το 1982 έως το 1994. Το μουσείο περιλαμβάνει σριλανκέζικα έργα τέχνης, μεταξύ των οποίων μία συλλογή προσωπείων δαιμόνων, καθώς και πίνακες ζωγραφικής και αντικείμενα χρονολογούμενα από την αποικιακή περίοδο, μεταξύ άλλων όπλα. Επίσης, το μουσείο διαθέτει αντίγραφο του Αγάλματος της Τάρα, έργο το οποίο αγοράστηκε από τον κυβερνήτη, ενώ, στη συνέχεια, παραχωρήθηκε στο Βρετανικό Μουσείο το 1830. Ένα χμερ άγαλμα του Λοκεσβάρα, χρονολογούμενο από τον 12ο ή 13ο αιώνα και το οποίο ανακαλύφθηκε από τον Βίκτορ Γκολούμπεφ στην Ντόντρα, το 1920, αποτελεί μαρτυρία των από παλαιόθεν σχέσεων μεταξύ της Σρι Λάνκα και της Καμπότζης. Τα κειμήλια του στέμματος και του θρόνου του ύστατου βασιλέα (Σρι Βικράμα Ρατζασίνα) του Κάντι, τα οποία επιστράφηκαν στη Σρι Λάνκα από την Βρετανική Κυβέρνηση, αποτελούν, επίσης, τμήμα της συλλογής του μουσείου. Οι αίθουσες του ισογείου είναι κατηγοριοποιημένες ανά ιστορική περίοδο, ενώ οι αίθουσες των υπόλοιπων ορόφων είναι κατηγοριοποιημένες ανά θεματολογία. Δημιουργηθείσα το 1877, μέσω της συγχωνεύσεως μεταξύ της Oriental Government Library και των βιβλίων του σριλανκέζικου κλάδου της Royal Asiatic Society, η βιβλιοθήκη του μουσείου υιοθέτησε μία υπηρεσία νόμιμης καταθέσεως, υποχρεωτικού χαρακτήρα, το 1885. Από το 1974, είναι υπεύθυνη για την παραγωγή βιβλιογραφίας σε εθνικό επίπεδο. Φιλοξενεί, μεταξύ άλλων, περισσότερα από 5.000 χειρόγραφα σε φύλλα φοίνικα, σιναλεζικής, βιρμανικής ή καμποτζιανής γραφής, τα οποία κατεγράφησαν το 1936. Πολυμέσα σχετικά με το θέμα Colombo National Museum στο Wikimedia Commons
From the Gutter to the Stage

From the Gutter to the Stage είναι ο τίτλος της συλλογής τραγουδιών του αμερικάνικου heavy metal συγκροτήματος Savatage, η οποία κυκλοφόρησε τον Δεκέμβριο του 1995 μέσω της δισκογραφικής εταιρείας "JVC Victor". Η συλλογή επανεκδόθηκε σε μορφή διπλού CD στις 2 Μαΐου 2000 με τέσσερα επιπλέον κομμάτια. Η συλλογή δεν περιλαμβάνει τραγούδια από τα δύο τελευταία άλμπουμ των Savatage, "The Wake of Magellan" και "Poets and Madmen".

 1. Sirens (Live) (C.Oliva, J.Oliva) - 3:50 2. Power of the Night (J.Oliva) - 4:21 3. Prelude to Madness (C.Oliva, O'Neill) - 3:12 4. Hall of the Mountain King (Grieg, C.Oliva, J.Oliva, Middleton, O'Neill) - 5:33 5. 24 Hours Ago (C.Oliva, J.Oliva, Middleton, O'Neill) - 4:55 6. Gutter Ballet (J.Oliva, C.Oliva, O'Neill)) - 6:19 7. When the Crowds Are Gone (J.Oliva, C.Oliva, O'Neill) - 5:45 8. Silk and Steel (C.Oliva, Silver) - 2:47 9. New York City Don't Mean Nothing (J.Oliva, C.Oliva, O'Neill) - 4:03 10. Agony and Ecstasy (J.Oliva, C.Oliva, O'Neill) - 3:34 11. Believe (J.Oliva, C.Oliva, O'Neill) - 5:41 12. Edge of Thorns (J.Oliva, C.Oliva, O'Neill) - 5:56 13. Chance (J.Oliva, O'Neill) - 7:49 14. Mozart and Madness (Mozart, J.Oliva, O'Neill) - 5:02 15. One Child (J.Oliva, O'Neill) - 5:14 16. Shotgun Innocence (J.Oliva) - 3:31 17. Forever After (J.Oliva, C.Oliva, O'Neill) - 4:19 18. This is Where You Should Be (J.Oliva) - 4:55 19. D.T. Jesus (J.Oliva, C.Oliva, O'Neill) - 4:53 To "From the Gutter to the Stage" ηχογραφήθηκε από τους εξής μουσικούς: Ζακ Στίβενς - φωνητικά Κρις Όλιβα - κιθάρα Άλεξ Σκόλνικ - κιθάρα Κρις Κάφερι - κιθάρα Αλ Πιτρέλλι - κιθάρα Τζόνι Λι Μίντλτον - μπάσο Τζον Όλιβα - πλήκτρα, φωνητικά, κιθάρα, τύμπανα Κιθ Κόλινς - μπάσο Στιβ Γουόχολζ - τύμπανα Τζεφ Πλέιτ - τύμπανα From the Gutter to the Stage - Savatage | Songs, Reviews, Credits, Awards | AllMusic Savatage - From the Gutter to the Stage - Encyclopaedia Metallum: The Metal Archives Review: "Savatage: From the Gutter to the Stage" - Sea of Tranquility Επανέκδοση του 2000
Νίκος Μαγγίτσης

Ο Νίκος Μαγγίτσης (γενν. Βόλος, 1968) είναι Έλληνας ορειβάτης και αλπινιστής, ο οποίος έχει διακριθεί σε ορειβατικές αποστολές στο εξωτερικό και έχει κατακτήσει σημαντικές κορυφές του κόσμου.

 Ο Νίκος Μαγγίτσης γεννήθηκε στο Βόλο, το 1968. Κατέχει πτυχίο Φυσικής Αγωγής και Αθλητισμού από το ΤΕΦΑΑ Κομοτηνής, στο Δημοκρίτειο Πανεπιστήμιο Θράκης και έχει εκπονήσει μεταπτυχιακή διατριβή με θέμα: «Χρόνος αντίδρασης στο μεγάλο υψόμετρο». Έχει παρακολουθήσει πολλά σεμινάρια στο χώρο του αθλητισμού, του αθλητικού τουρισμού και των υπαίθριων δραστηριοτήτων. Ο Μαγγίτσης και η Χριστίνα Φλαμπούρη είναι οι μόνοι Έλληνες αλπινιστές που έχουν ολοκληρώσει το εγχείρημα των «7 summits», τις επτά υψηλότερες κορυφές του πλανήτη, σε καθεμία από τις επτά ηπείρους, δηλ. έχουν ανέβει στις εξής δυσκολότερες κορυφές: Έβερεστ, Ακονκάγκουα, Μακ Κίνλεϊ, Κιλιμάντζαρο, Ελ Μπρους, Βίνσον, και Κάρστενσζ. Έχει κατακτήσει την κορυφή του Έβερεστ, του «βουνού των βουνών», την υψηλότερη κορυφή της Γης, στις 17 Μαΐου 2004, στις 5:45 τα ξημερώματα.Διετέλεσε Πρεσβευτής του Ολυμπιακού Εθελοντισμού για την «ΑΘΗΝΑ 2004», επί 4 χρόνια. Έχει οργανώσει και υλοποιήσει 44 αποστολές αθλητικής επιβίωσης σε όλο τον πλανήτη.Είναι ο πρώτος και μοναδικός Έλληνας (μέχρι σήμερα), που έχει φτάσει πεζοπορικά στο Βόρειο Πόλο (το 2000) και τον Νότιο Πόλο (το 2003). Στις δράσεις του επίσης περιλαμβάνεται, μεταξύ άλλων, η πεζοπορική διάσχιση στην Τυνησιακή Σαχάρα (το 2001), η διάσχιση της Salar De Uyuni στη Βολιβία (το 2005), καθώς και ο πρώτος χειμερινός διάπλους του Αιγαίου Πελάγους με ατομικό καγιάκ, από τη Λήμνο στον Βόλο, το 2002. Κατοικεί μόνιμα στην Αγριά της Μαγνησίας και προπονείται στο Πήλιο.
Atlas Maritime

H Atlas Maritime είναι μια διεθνής ναυτιλιακή εταιρία με στόλο δεξαμενόπλοιων που ασχολούνται με την παγκόσμια μεταφορά αργού πετρελαίου και προϊόντων εξευγενισμένου πετρελαίου. Ιδρύθηκε το 2004 από τον Λέοντα Πατίτσα, ο οποίος εκτός από ιδρυτής είναι και Διευθύνων Σύμβουλος της εταιρίας.

 Η Atlas Maritime βασίζεται στη μακρά ιστορία της οικογένειας Λαιμού, ελληνική οικογένεια εφοπλιστών που έχει ασχοληθεί με τη ναυτιλία από τον 18ο αιώνα. Από το 1860 έως το 1914 η οικογένεια είχε 52 σκάφη. Αν και τα πρώτα πλοία τους ήταν γενικά φορτία, η οικογένεια επέκτεινε τα συμφέροντά τους με την πάροδο των χρόνων, σε πλοία μεταφοράς φορτίου χύδην και δεξαμενόπλοια. Καθ' όλη τη διάρκεια του 20ου αιώνα, η οικογένεια συνέχισε να χτίζει, να πωλεί και να αγοράζει σκάφη διαφόρων τύπων. Κατά τους δύο αιώνες της λειτουργίας του, η οικογένεια Λαιμού-Πατίτσα κατείχε πάνω από 100 πλοία αναπτύσσοντας ένα ευρύ δίκτυο επαφών της βιομηχανίας. Το 1905, ο Χρήστος Μ. Λαιμός αγόρασε το πρώτο ατμόπλοιο της οικογένειας, το οποίο ονομάστηκε "Μαριέττα Ράλλη" και έγινε καπετάνιος του. Οι γιοι του, συμπεριλαμβανομένου του καπετάνιου Λέοντα Λαιμού, επέκτειναν την ναυτιλιακή επιχείρηση ιδρύοντας το 1937 με έδρα το Λονδίνο την εταιρία "Lemos & Pateras". Με την αναγνώριση της συμβολής τους στον Β Παγκόσμιο Πόλεμο και ως αποζημίωση για τις απώλειες που υπέστησαν, το 1947 αγόρασε την "Hellas". Ο Λέων Λαιμός έγινε εξέχων Έλληνας εφοπλιστής τη δεκαετία του 1970 και του 1980, δημιουργώντας ένα στόλο 17 σκαφών. Ο Λέων Λαιμός είναι πατέρας της Μαριγούς Λαιμού-Πατίτσα και παππούς των Λέοντα & Φιλήμονα Πατίτσα. Ο πατέρας τους Σπύρος Πατίτσας εισήλθε στην οικογενειακή επιχείρηση το 1968.
Φραγκίσκος δε Ασίς, δούκας του Κάδιθ

Ο Φραγκίσκος δε Ασίς (Francisco de Asís de Borbón, 13 Μαΐου 1822 - 17 Απριλίου 1902) από τον Οίκο των Βουρβόνων-Ισπανίας ήταν δούκας του Κάδιθ. Ήταν σύζυγος της Ισαβέλλας Β' της Ισπανίας και βασιλικός σύζυγος από το 1846 έως το 1868.

 Ο Φραγκίσκος δε Ασίς Μαρία Φερδινάνδος ήταν δεύτερος γιος του Φραγκίσκου δε Πάουλα, Δούκα του Κάδιθ (γιου του Καρόλου Δ΄ της Ισπανίας) και της Λουίζας Καρλόττας των Βουρβόνων-Δύο Σικελιών, κόρης του Φραγκίσκου Α΄ των Δύο Σικελιών. Το 1846 νυμφεύτηκε την Ισαβέλλα Β΄ της Ισπανίας. Ο Φραγκίσκος και η Ισαβέλλα ήταν ξαδέλφια τόσο από την πλευρά των πατέρων τους (ήταν μεταξύ τους αδελφοί), όσο και από την πλευρά των μητέρων τους (ήταν μεταξύ τους αδελφές). Το 1864 έγινε πρόεδρος του Βασιλικού Συμβουλίου και ακολούθησε την Ισαβέλλα στην εξορία (1868). Αν και χώρισαν, παρέμειναν φίλοι, περισσότερο καλοί από πριν. Στην εξορία πήρε τον τίτλο του κόμη του Μορατάγια. Ο γιος του Αλφόνσος ΙΒ΄, ανέβηκε στον ισπανικό θρόνο το 1875, ενώ ο ίδιος παρέμεινε στη Γαλλία ολόκληρη την υπόλοιπη ζωή του, διαμένοντας από το 1881 στον πύργο του Επινέ-συρ-Σεν στον Σηκουάνα. Από τα 12 παιδιά που έκανε με την Ισαβέλλα Β΄, επέζησαν: Ισαβέλλα (1851-1931), παντρεύτηκε τον Γαϊτανό του Οίκου των Δύο-Σικελιών, Κόμη του Τζιρτζέντι (Ακράγαντα). Αλφόνσος ΙΒ΄ (1857-1885), Βασιλιάς της Ισπανίας. Μαρία δελ Πιλάρ (1861-1879). Μαρία δε Λα Παθ (1862-1946), παντρεύτηκε τον Λουδοβίκο Φερδινάνδο της Βαυαρίας. Ευλαλία (1864-1958), παντρεύτηκε τον Αντώνιο, Δούκα της Γκαλιέρα.Πολλές φήμες κυκλοφορούσαν ότι τα παιδιά που γέννησε η Ισαβέλλα Β΄ δεν ήταν δικά του, γιατί ήταν ομοφυλόφιλος ή είχε γενετικά προβλήματα. Bergamini, John D. : The Spanish Bourbons: the History of a Tenacious Dynasty New York, Putnam, 1974
Δικαιώματα ΛΟΑΤ στην Ινδονησία

Σε αντίθεση με άλλες μουσουλμανικές χώρες, η Ινδονησία είναι σχετικά ανεκτική με την ομοφυλοφιλία. 'Οπως και σε άλλες χώρες της νοτιοανατολική Ασίας, είναι μέρος της καθημερινότητας. Ακόμα και στα ΜΜΕ υπάρχουν άτομα ομοφυλόφιλα ή τρανσεξουαλικά. Παρόλα αυτά η συζήτηση περί ομοφυλοφιλίας δεν γίνεται ανοικτά. Φανατικές μουσουλμανικές ομάδες επιτίθενται στους ομοφυλόφιλους άντρες.

 Η ομοφυλοφιλία δεν θεωρείται έγκλημα αρκεί να συμβαίνει σε ιδιωτικό χώρο και μεταξύ ενηλίκων. Το 2003 ένας νόμος προτάθηκε από το Υπουργείο Δικαιοσύνης, για να τροποποιηθεί ο εγκληματικός κώδικας και να γίνει παράνομη η ετεροφυλόφιλη και ομοφυλόφιλη σοδομία με ποινή έως και 12 χρόνια φυλάκισης. Η ομοφυλοφιλία είναι νόμιμη στην Ινδονησία, με εξαίρεση την αυτόνομη επικράτεια της Ατσέχ. Μέχρι το 2007 δεν υπήρχε κανένας νόμος που να προστατεύει τους πολίτες από την άνιση μεταχείριση λόγω του σεξουαλικού τους προσανατολισμού. Κανένας νόμος δεν αναγνωρίζει τον γάμο ή τις πολιτικές ενώσεις μεταξύ ομοφυλόφιλων ζευγαριών. Gaya Nusantara Arus Pelangi Sexuality and Nation in Indonesia Between Religion and Desire: Being A Gay Muslim in Indonesia
Μιχαήλ Λαντζανάκης

Ο Μιχαήλ Λαντζανάκης του Νικολάου και της Μαρίας (Πεύκοι Λασιθίου, 3 Μαρτίου 1909 - Σητεία, 9 Απριλίου 1989) ήταν Έλληνας γιατρός και πολιτικός, ο οποίος υπηρέτησε ως Πρόεδρος της Κοινότητας και Δήμαρχος Σητείας, όπως επίσης και ως βουλευτής Λασιθίου.

 Γεννήθηκε στους Πεύκους στις 3 Μαρτίου (15 Μαρτίου με το νέο ημερολόγιο) του 1909. Στη γενέτειρά του έμαθε τα πρώτα γράμματα μέχρι και την Δ΄ Δημοτικού, ενώ τις δύο τελευταίες τάξεις τις τελείωσε στο Χανδρά και έπειτα φοίτησε στο Γυμνάσιο της Σητείας. Ολοκλήρωσε το Πανεπιστήμιο της Αθήνας το 1933 και σπούδασε Ιατρική. Εν συνεχεία υπηρέτησε τη στρατιωτική του θητεία ως έφεδρος αξιωματικός και μετά ως μόνιμος στη Σητεία. Υπηρέτησε στο νοσοκομείο της Σητείας, το οποίο ήταν αδελφάτο (στην οικία του μετέπειτα βουλευτή Φοίβου Ιωαννίδη) και είχε μόλις 10 κλίνες εκείνη την εποχή. Κατά την περίοδο της Κατοχής οργανώθηκε στην αντίσταση κατά των Γερμανών και για τη δράση του τιμήθηκε με μετάλλιο. Ως γιατρός ήταν αλτρουιστής και συνήθιζε να παρέχει τις υπηρεσίες του αμισθί. Αναφέρεται χαρακτηριστικά η περίπτωση που πήγε στη Ζάκρο από τη Σητεία καβαλώντας τη φοράδα του και ξέσπασε θαλασσοταραχή, με αποτέλεσμα ο ίδιος να προλάβει να πεταχτεί από το ζώο, το οποίο παρασύρθηκε από τα κύματα και πνίγηκε. Σε μια άλλη περίπτωση, στο Παλαίκαστρο βοήθησε με επιτυχία στον τοκετό μιας γυναίκας, αν και δεν είχε ιδιαίτερες γνώσεις μαιευτικής. Την επομένη, ο πατέρας του παιδιού που μόλις είχε έρθει στον κόσμο, του προσέφερε σαν δώρο για να τον ευχαριστήσει έναν ζωντανό κόκορα. Ο Λαντζανάκης αρνήθηκε ευγενικά την προσφορά, τονίζοντας ότι προς το παρόν δεν ήταν τόσο φτωχός, ώστε να στερήσει τον κόκορα από τον πατέρα και τα παιδιά του. Ο Μιχάλης Λαντζανάκης παντρεύτηκε με τη Στεφανία Ζαχαριάδου στις 17 Ιουλίου 1932. Απέκτησαν 2 κόρες, την Ιωάννα και την Ανθή. Ο Λαντζανάκης εξελέγη πρόεδρος όταν ακόμα η Σητεία ήταν κοινότητα, το 1936. Το 1954 κέρδισε τις δημοτικές εκλογές και ανέλαβε Δήμαρχος Σητείας. Κατά τη δημαρχία του έγιναν οι πρώτες αποχετεύσεις, ασφαλτοστρώθηκε η Πλατεία Πολυτεχνείου και διανοίχτηκαν 12 οδοί. Ο πρώτος δρόμος που άνοιξε έγινε εν μια νυκτί, όταν μαζί με μερικούς δημοτικούς συμβούλους πήρε τις μπουλντόζες και πήγαν σε έναν τόπο με αμπέλια (σημερινή οδός Παπαναστασίου). Την επομένη ο δήμαρχος κρύφτηκε, φοβούμενος την οργή των ιδιοκτητών των αμπελιών. Σύντομα όμως τον ευγνωμονούσαν για το δρόμο που φτιάχτηκε. Πολιτεύτηκε με την Ένωση Κέντρου - Νέες Δυνάμεις. Στις εκλογές του 1974 συγκέντρωσε 6.750 ψήφους και εξελέγη βουλευτής Λασιθίου.Το κόμμα του μετονομάστηκε σε ΕΔΗΚ το 1976. Αποσύρθηκε από τον πολιτικό στίβο το 1977. Απεβίωσε σε ηλικία 80 ετών στη Σητεία το 1989. Το όνομά του φέρει δρόμος της Σητείας.
Ζερέντι

Το Ζερέντι (καζακικά: Зеренді‎) είναι μικρή πόλη στο βορειοκεντρικό Καζακστάν, με απόσταση 45 χιλιόμετρα από το Κοκσετάου. Είναι το διοικητικό κέντρο της Επαρχίας Ζερέντι στην περιφέρεια Ακμόλα. Είχε πληθυσμό 6.800 το 1998. Το Ζερέντι δίπλα από τη λίμνη Ζερέντα και περιτριγυρίζεται από μικρά βουνά που καλύπτεται από δάσος. Η μεγαλοπρεπής ομορφιά της λίμνης προσελκύει πολλούς τουρίστες από τη Ρωσία, τη Γερμανία και την Ουκρανία.

 Το 1824 οι Κοζάκοι από τη Σιβηρία ίδρυσαν ένα μικρό οικισμό. Το 1935 ιδρύθηκε η επαρχία Ζερέντι. Το Ζερέντι έχει πολλά ενδιαφέροντα σημεία, όπως τη λίμνη Ζερέντα, το πράσινο Ακρωτήριο και το όρος της Αρκούδας. Το μεγαλύτερο μέρος της ακτής της Λίμνης Ζερέντα ανήκει σε ιδιώτες, ειδικά το δυτικό μέρος της ακτής. Υπάρχουν αρκετά θέρετρα όπως το Ζερέν, το Καραγκαχτζλί, και το Καζάκοιλ. Στο ακρωτήριο Ρασπμπέρι υπάρχει μια καλοκαιρινή κατοικία του πρόεδρου του Καζακστάν. Επίσημη ιστοσελίδα
Φίλιπ Χάμοντ

Ο Φίλιπ Άντονυ Χάμοντ (αγγλ. Philip Anthony Hammond) είναι Βρετανός πολιτικός. Είναι βουλευτής του Συντηρητικού Κόμματος από το 1997 για την εκλογική περιφέρεια του Ράνιμηντ εντ Ουέιμπριτζ στο Σάρρεϋ της νότιας Αγγλίας, και έχει διατελέσει σε υπουργός σε κορυφαία κυβερνητικά πόστα στις κυβερνήσεις του Ντέιβιντ Κάμερον και της Τερέζας Μέι, όπως Υπουργός Άμυνας, Εξωτερικών και Οικονομικών.

 Ο Χάμοντ γεννήθηκε στο Έσσεξ τον Σεπτέμβριο του 1955. Σπούδασε στο Πανεπιστήμιο της Οξφόρδης Φιλοσοφία, Πολιτικές Επιστήμες και Οικονομικά και αποφοίτησε με βαθμό "άριστα". Το 1981 έγινε διευθυντής της εταιρείας ιατρικών εξοπλισμών Speywood Medical Ltd., ενώ αργότερα έγινε διευθυντής της κατασκευαστικής εταιρείας Castlemead Homes. Κατά τις γενικές εκλογές του 1997, ο Χάμοντ εξελέγη για πρώτη φορά βουλευτής της μονοεδρικής εκλογικής περιφέρειας Ράνιμηντ εντ Γουέιμπριτζ της κομητείας του Σάρρεϋ, θέση στην οποία παραμένει έως σήμερα. Κατά τις περιόδους όπου στην ηγεσία του αντιπολιτευόμενου Συντηρητικού Κόμματος βρίσκονταν ο Ουίλιαμ Χέιγκ, ο Ίαν Ντάνκαν Σμιθ και ο Μάικλ Χάουαρντ, ο Χάμοντ διετέλεσε μέλος των σκιωδών κυβερνήσεών τους σε πόστα μικρού βεληνεκούς. Ωστόσο, με την εκλογή του Ντέιβιντ Κάμερον στην ηγεσία των Συντηρητικών το 2005, ο Χάμοντ προωθήθηκε στη θέση του σκιώδους υπουργού Εργασίας. Με την δημιουργία της συγκευβέρνησης Συντηρητικών - Φιλελευθέρων Δημοκρατών υπό τον Ντέιβιντ Κάμερον το 2010, ο Χάμοντ έλαβε το χαρτοφυλάκιο του Υπουργού Μεταφορών. Ένα χρόνο αργότερα, αντικατέστησε τον παραιτηθέντα Λίαμ Φοξ στη θέση του Υπουργού Άμυνας. Το 2014, του εμπιστεύθηκε η θέση του Υπουργού Εξωτερικών, και κατά την διετή του θητεία η Βρετανία συνεισέφερε μεταξύ άλλων στην επίτευξη συμφωνίας με το Ιράν επί του πυρηνικού του προγράμματος.Υποστήριξε την παραμονή του Ηνωμένου Βασιλείου στην Ευρωπαϊκή Ένωση ενόψει του δημοψηφίσματος του Ιουνίου του 2016, το οποίο και έχασε. Με την παραίτηση του Κάμερον από την πρωθυπουργία, στήριξε τη νικητήρια υποψηφιότητα της Τερέζας Μέι για την διαδοχή του.Τον Ιούλιο του 2016, διορίστηκε Υπουργός Οικονομικών στη νέα κυβέρνηση υπό την Τερέζα Μέι.
Μάχη στον Σκλαβόκαμπο

Η Μάχη στον Σκλαβόκαμπο διεξήχθη στις 31 Αυγούστου 1822, μεταξύ των ελληνικών δυνάμεων υπό την ηγεσία των κρητικών Ζερβουδάκη, Χούρδου, Σμπόκου και Β. Χάλη και των τουρκικών δυνάμεων υπό την ηγεσία του Χασάν Πασά, η οποία έληξε με την υποχώρηση των τουρκικών δυνάμεων για την περιοχή της Κνωσσού.

 Μετά την νίκη στη μάχη της Μαλάξας οι ελληνικές δυνάμεις αποκτώντας αυτοπεποίθηση άρχισαν να παρενοχλούν τον εχθρό με συνεχείς ακροβολισμούς και ενέδρες στερώντας του μάλιστα πύργους και οχυρά. Δεν μπόρεσε όμως σε καμία περίπτωση να επιφέρει καίριο χτύπημα στις τουρκικές δυνάμεις. Παρά τις πρόσκαιρες επιτυχίες των Ελλήνων, οι Τούρκοι, με τη συνδρομή των Αιγυπτίων, κατάφεραν, αφού έλαβαν ενισχύσεις, να αποκρούσουν αρχικά την επίθεση των Ελλήνων στην περιοχή Τσουκαλαριά και στη συνέχεια τους ανάγκασαν να συμπτυχθούν στη Μαλάξα την οποία τελικά και εγκατέλειψαν καθώς αποσύρθηκαν στο ορεινό χωριό Κάμπος. Έτσι, η Μαλάξα δίχως μάχη ξαναπέρασε στις 13 ή 14 Ιούνη στα χέρια των Τούρκων. Απροσδόκητα όμως κατά τα τέλη Ιουλίου οι Τούρκοι την εγκατέλειψαν και ο Σήφακας την επανακατέλαβε. Ο Χασάν Πασάς, στις 30 Αυγούστου του 1822, δέχθηκε επίθεση από τους Ανωγιανούς και τους Αυλοποταμίτες στο μοναστήρι της Χαλέπας όπου είχε ο ίδιος στρατοπεδεύσει. Στην επακόλουθη μάχη έχασαν την ζωή τους 25 τούρκοι και έτσι ο Χασάν Πασάς συνειδητοποίησε πως εξαιτίας του ερχομού επαναστατών από διάφορες περιοχές, όφειλε να εγκαταλείψει την θέση του και να κατευθυνθεί στον Σκλαβόκαμπο, στον οποίο και έφθασε την επομένη. Στον Σκλαβόκαμπο είχαν στρατοπεδεύσει οι Κρητικοί στρατιώτες με αρχηγούς τους Ζερβουδάκη, Χούρδο, Σμπόκο και Β. Χάλη, με σκοπό να πολεμήσουν. Η μάχη που ξεκίνησε όταν πλησίαζε ο τουρκικός στρατός διήρκησε την δύση του ηλίου. Ο Χασάν Πασάς έκανε προσπάθειες για άνοιγμα δρόμου προς το Ηράκλειο, αλλά οι Έλληνες, οι οποίοι βρίσκονταν στην αναμονή των δυνάμεων του Σήφακα και του Ι. Χάλη που θα κατέφθαναν με εμπειροπόλεμους στρατιώτες, κρατούσαν με αυταπάρνηση τα περάσματα μην επιτρέποντας στις δυνάμεις των Τούρκων να διέλθουν. Η μάχη σταμάτησε αναγκαστικά λόγω της νύχτας, ενώ ο Χασάν Πασάς μη θεωρώντας ασφαλή την τοποθεσία του Σκλαβόκαμπου, αποχώρησε βιαστικά πριν ξημερώσει για την περιοχή της Κνωσσού, αφήνοντας πίσω πολλά εφόδια. Μάχη της Μαλάξας (1822) Μάχη στα Τσουκαλαριά Ιστορία του ελληνικού έθνους, Τόμος ΙΒ. Αθήνα. 1975. ISBN 960-213-095-4.
Ρότζερ Ο΄Ντόνελ

Ο Ρότζερ Ο΄Ντόνελ (Roger O'Donnell, γεννημένος στις 29 Οκτωβρίου 1955) είναι ένας αγγλικός πληκτράς γνωστός για τη δουλειά του με το συγκρότημα The Cure . Ο O'Donnell έχει επίσης εμφανιστεί στο The Psychedelic Furs, Thompson Twins και στο Berlin, καθώς έχει και ενεργή σόλο καριέρα.

 Ο O'Donnell γεννήθηκε στο Ανατολικό Λονδίνο σε μια μουσική οικογένεια, δίπλα στο πιάνο στο σπίτι των γονιών του στο Λονδίνο. Ο O'Donnell παρακολούθησε τη σχολή τέχνης, αλλά έφυγε για να συνεχίσει την καριέρα του ως επαγγελματίας μουσικός, με την πρώτη του συναυλία να τον πληρώνει το 1976, στο Oxford Town Hall, με την υποστήριξη του θρυλικού βρετανικού ποπ ειδώλου Arthur Brown .